Šiaurės Saskačevanas

Šiaurės Saskačevanas (, ) – upė Kanadoje, Albertos ir Saskačevano provincijose, viena iš Saskačevano upės ištakų. Prasideda Uoliniuose kalnuose, 1800 m aukštyje, Kolumbijos ledlaukyje. Teka daugiausia į rytus, pradžioje per Banfo nacionalinį parką. Prateka Abrahamo ežerą. Ties Saskačevan River Forksu susilieja su Pietų Saskačevanu ir sudaro Saskačevaną. Upės metinis nuotekis – 7 mlrd. m³. Didžiausi intakai: Klyrvoteris, Breizou, Betlas. Prie Šiaurės Saskačevano įsikūrę Edmontono, Prins Alberto miestai.

Kategorija:Kanados upės